
RADVILIŠKIO RAJONO SAVIVALDYBĖS TARYBA

SPRENDIMAS
DĖL SPORTO PROJEKTŲ FINANSAVIMO IŠ RADVILIŠKIO RAJONO SAVIVALDYBĖS BIUDŽETO LĖŠŲ TVARKOS APRAŠO, PATVIRTINTO RADVILIŠKIO RAJONO SAVIVALDYBĖS TARYBOS 2024 M. VASARIO 1 D. SPRENDIMU NR. T-258 „DĖL SPORTO PROJEKTŲ FINANSAVIMO IŠ RADVILIŠKIO RAJONO SAVIVALDYBĖS BIUDŽETO LĖŠŲ TVARKOS APRAŠO PATVIRTINIMO“ PAKEITIMO

2025 m. rugsėjo 25 d. Nr. T-768
Radviliškis

Radviliškio rajono savivaldybės taryba nusprendžia:
.	Pakeisti Radviliškio rajono savivaldybės tarybos 2024 m. vasario 1 d. sprendimo Nr. T-258 „Dėl sporto projektų finansavimo iš Radviliškio rajono savivaldybės biudžeto lėšų tvarkos aprašo patvirtinimo“ preambulę ir ją išdėstyti taip:
„Vadovaudamasi Lietuvos Respublikos vietos savivaldos įstatymo 6 straipsnio 29 punktu, 15 straipsnio 4 dalimi, Lietuvos Respublikos sporto įstatymo 10 straipsnio 1 dalies 2 ir 3 punktais, Lietuvos Respublikos švietimo, mokslo ir sporto ministro 2024 gruodžio 30 d. įsakymu Nr. V-1459 „Dėl nacionalinių antidopingo taisyklių nustatymo“ ir Lietuvos Respublikos vaiko teisių apsaugos pagrindų įstatymo 30 straipsnio 6 dalimi, Radviliškio rajono savivaldybės taryba nusprendžia:“.
.	Pakeisti Sporto projektų finansavimo iš Radviliškio rajono savivaldybės biudžeto lėšų tvarkos aprašo, patvirtinto Radviliškio rajono savivaldybės tarybos 2024 m. vasario 1 d. sprendimu Nr. T–258 „Dėl sporto projektų finansavimo iš Radviliškio rajono savivaldybės biudžeto lėšų tvarkos aprašo patvirtinimo“:
.	 Pakeisti 11 punktą ir jį išdėstyti taip:
„.	Kvietimas skelbiamas kasmet nuo spalio 1 d. iki spalio 31 d. imtinai.“
.	 Pakeisti 27 punktą ir jį išdėstyti taip:
„.	Jei skirta suma yra mažesnė nei pareiškėjas prašė paraiškoje, pareiškėjas turi teisę keisti veiklos apimtis, bet neturi teisės keisti paraiškoje aprašytos veiklos turinio ir tikslų. Pareiškėjas Savivaldybės administracijai pateikia patikslintą projekto sąmatą.“
.	 Pakeisti 35.1 papunktį ir jį išdėstyti taip:
„.	už ketvirtį – ataskaitos pateikiamos kas ketvirtį, bet ne vėliau kaip iki kito ketvirčio pirmojo mėnesio 10 dienos;“
.	 Pakeisti 37 punktą ir jį išdėstyti taip:
„.	Pareiškėjas nepanaudojęs visų sporto projektui įgyvendinti skirtų lėšų, privalo jas grąžinti į Savivaldybės biudžeto sąskaitą, kuri nurodyta Sutartyje, iki einamųjų metų gruodžio 20 dienos.“
.	 Pakeisti 43 punktą ir jį išdėstyti taip:
„. Už Aprašo tinkamą įgyvendinimą atsakingas Savivaldybės administracijos Švietimo ir sporto skyrius.“
.	 Pakeisti 44 punktą ir jį išdėstyti taip:
„. Lėšų panaudojimo kontrolę vykdo Savivaldybės administracijos Centralizuotas buhalterinės apskaitos skyrius.“
.	 Papildyti 48 punktu:
„. Vadovaujantis Lietuvos Respublikos vaiko teisių apsaugos pagrindų įstatymo 30  straipsnio 6 dalimi ir įgyvendinant Lietuvos Respublikos Vyriausybės 2022 m. lapkričio 23  d. nutarimo Nr. 1165 „Dėl įgaliojimų suteikimo įgyvendinant Lietuvos Respublikos vaiko teisių apsaugos pagrindų įstatymą“ 2 punktą, Lietuvos Respublikos vaiko teisių apsaugos pagrindų įstatymo 30 straipsnio 1, 4, 5 ir 8 dalių reikalavimus, projekto pareiškėjai dirbantys / vykdantys bet kokią veiklą ar planuojantys dirbti / vykdyti bet kokią veiklą su vaikais privalo turėti Teisėto darbo su vaikais kodą (QR kodą), patvirtinantį, kad asmuo nėra teistas už seksualinio pobūdžio nusikaltimus prieš vaikus ar suaugusius, taip pat, už kitus tyčinius sunkius ir labai sunkius nusikaltimus. Forma pateikiama Savivaldybės administracijai.“
.	 Papildyti 49 punktu:
„. Sporto projekto vykdytojas sporto projekto vykdymo metu įvykdęs nacionalinių antidopingo taisyklių pažeidimą iš Savivaldybės biudžeto gautas lėšas sporto projektui įgyvendinti privalo grąžinti Savivaldybės administracijai. Lėšų negrąžinus per Savivaldybės administracijos nustatytą terminą, jos išieškomos teisės aktų nustatyta tvarka.“
.	 6.5 papunktį atitinkamai laikyti 6.4 papunkčiu.



Savivaldybės meras                                                                                           Kazimieras Račkauskis

